Белхан меттигашна къоьлла йолчу Нохчийчохь мехкадаьтта а доккхуш, Налчикехь мехкадаьттах пайдаоьцу индустри кхолла Роснефтан Iалашо юйла хиъча, Кадыров Рамзанс изза индустри Соьлжа-ГIалахь ян еза, аьлла дIахьедира. Цул тIаьхьа, къийсам болабелира цу кампанина а, Нохчийчоьнан куьйгаллина а юкъахь. Масех бутт баьлча, и завод Нохчийчохь йийр ю, аьлла сацам тIеэца дийзира ‘Роснефтан’ куьйгаллин. Цу къийсаман жамI Нохчийчоьнан куьйгаллин пайде дирзина хиллехь а, 2010-чу шарахь йола а йина, 2018-чу шарахь чекхъяккха еза завод тахана а йолоза лаьтташ ю. Дуьххьара далийнчу терахьашца, цу заводо шарахь чекхдаккха дезарг миллион тон нефтан барам бара. Проектан мах хIоттийна бара 78 миллиард сом герга.